Rijeka, 17. srpnja 2020.g.

**NAJAVA DOGAĐANJA I POZIV ZA MEDIJE**

**OTVORENJE BALTHAZARGRADSKOG KUPALIŠTA NA GRČEVU**

**U subotu, 18. srpnja 2020.g. u 19 sati na riječkoj plaži Grčevo** (Šestica, Pajol) **na Pećinama, u sklopu projekta Rijeka – Europska prijestolnica kulture, bit će svečano otvoreno Balthazargradsko kupalište.** Riječ je o jednoj od deset instalacija koje se u sklopu programa **Lungomare Art**, a uz nadzor kustosa **Michala Kolečeka**, otvaraju na različitim mjestima duž obale u Primorsko-goranskoj županiji. **Balthazargradsko kupalište otvara se u suradnji s programom Dječja kuća, a otvorenje je i sastavni dio dječjeg festivala Tobogan, koji je upravo u tijeku.**

**Studentice Akademije primijenjenih umjetnosti u Rijeci Antonela Brenko, Klara Dujmović, Katarina Kožul i Gea Rajić, pod mentorstvom umjetnika i profesora Igora Eškinje, osmislile su i ostvarile umjetnička djela koja će krasiti prostor plaže Grčevo, a sve u sklopu kolegija Prostorne prakse osnovanog upravo za ovu priliku i financiranog kroz projekt Europske prijestolnice kulture.**Mlade umjetnice bile su inspirirane temom **Profesora Balthazara** pa njihova djela pozivaju na **interakciju i igru**. Plaža Grčevo, koja je poznata po tome što nije samo mjesto za kupanje, već i okupljalište, forum za rasprave i kulturne događaje, kafić i sportski kutak, sada postaje i **službeno gradsko kupalište Balthazargrada.**

Program otvorenja započinje glazbenim nastupom **Marina Alvira**, iz benda “Marinada” i najrazigranijim kastavskim slikarom **Sašom Jantolekom**, autorima slikovnice **“Barbajol”** koja će na plaži biti predstavljena koncertom i ilustracijama. Sastav “Marinada” izvest će pjesme iz slikovnice, pa će tako publika moći čuti kako zvuči njihova vizija dječje glazbe.   
Od 19.30 sati slijedi **protokolarni dio** otvorenja kupališta, nakon čega se, u 20.30 sati sve nastavlja **koncertom benda “Marinada”**, koji će se predstaviti repertoarom pjesama iz svoje karijere, koja traje već sedamnaest godina, a koju krasi glazbeno eksperimentiranje na razmeđi minimalističke elektronike i akustike.

**Akademija primijenjenih umjetnosti u Rijeci** glavni je partner **RIJECI 2020** u projektu Balthazargradskog kupališta, a u realizaciji je pomogao i **Pajol bar** na čelu s Harisom Tančicom.

***Najavljeno događanje organizirano je uz poštivanje svih preporuka HZJZ-a za sprječavanje zaraze bolešću COVID-19.***

***Radi zaštite vlastitog zdravlja i zdravlja svojih najmilijih, svi se sudionici i posjetitelji pozivaju na poštivanje preporuka: pojačanu osobnu higijenu, fizičku udaljenost te nošenje zaštitnih maski za lice.***

**U nastavku, za potrebe novinara koji će pratiti događanje, dostavljam protokolarni dio otvorenja Balthazargradskog kupališta.**

**PROTOKOL**

Prisutni:

* **Predstavnica RIJEKE 2020,** Irena Kregar Šegota, direktorica
* **Predstavnica Lungomare Art/Grčevo autorskog tima,** Katarina Kožul, studentica APURI
* **Predstavnica Akademije primijenjenih umjetnosti u Rijeci,** Letricija Linardić,dekanica
* **Predstavnica Primorsko-goranske županije,** Sonja Šišić,pročelnica UO za kulturu, sport i tehničku kulturu
* **Predstavnik Grada Rijeke**, Vojko Obersnel, gradonačelnik

|  |  |
| --- | --- |
| **OD** | **TKO/ŠTO** |
| 19:00 | **Koncert originalnih dječjih pjesama benda Marinada sa albuma Barbajol** |
| 19:30 | Moderatorica pozdravlja prisutne |
| 19:31 | Obraćanje **Irene Kregar Šegota** |
| 19:34 | Obraćanje **Katarine Kožul** |
| 19:43 | Obraćanje **Letricije Linardić** |
| 19:47 | Obraćanje **Sonje Šišić** |
| 19:50 | Obraćanje **Vojka Obersnela** |
| 19:53 | **Studentice APURI polijevaju mural morem** (službeno otvaranje instalacije) |
| 19:56 | Nastavak druženja okupljenih |
| 20:30 | **Koncert benda Marinada – zabava za male i velike** |

Unaprijed zahvaljujem na objavi najave i dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42